Tartu rattamaraton

Tartu rattamaraton on suurim maastikurattaüritus Baltikumis. Maailma mastaabis on tegemist suuruselt kolmanda maastikurattamaratoniga.

Tartu rattamaratoni raames on toimunud ka Eesti meistrivõistlused maastikurattamaratonis. Programm hõlmab ka lasteüritusi.

Maratoni distantsid on 89 km ja 40 km. 2017. aastal lisandus distants 21 km. 

 Lasteüritused 
Klubi Tartu Maraton korraldab lasteüritusi juba aastast 1983. Tartu rattamaratoni juurde kuuluvad TILLUsõit ja MINImaraton.

 TILLUsõit 
Vanusegrupid ja distantsid:
Kuni 3-aastased 400 m
3-aastased 400 m
4-aastased 400 m
5-aastased 700 m
6-aastased 700 m
7-aastased 1 km
8-aastased 1 km

 MINImaraton 
Vanusegrupid ja distantsid:
11-aastased ja vanemad 5,1 km
10-aastased 5,1 km
8-9-aastased 5,1 km

Tartu rattamaratoni ajalugu
Maastikujalgrattad ehk bike’id mõtlesid välja ameeriklased 1980. aastate alguses, kuid Eestisse jõudsid nad alles 1990. aastate teisel poolel. Rahvas võttis uut tüüpi rattad kiiresti omaks, paraku puudus Eestis sellele rattaklassile mõeldud maratoniformaadis rahvaspordiüritus. 

1998. aastal tundus aeg olevat küps. Norras toimuva Birkebeiner-ritteti eeskujul tekkis mõte korraldada rattasõit Tartu Maratoni trassil. Nii sündiski Tartu rattamaraton põhidistantsiga 63 km ja 31 km pikkuse peresõiduga. Vihmase suve tõttu tuli nii mõnestki suusaraja trassi osast loobuda, aga tagantjärele otsustades oli see pikemas perspektiivis õige valik. Algsele rajale on läbi aastate tehtud väikeseid muudatusi, näiteks on start viidud asfaldilt maastikule. Põhimõtteks on olnud jätta raja läbimine jõukohaseks igale tervele ja aktiivsele inimesele. 
Enne esimest rattamaratoni olid paljud asjatundjadki pessimistlikud sellise ürituse edus, kuid juba esimene katse tõi kokku üle tuhande ratturi. Järgnevate aastate kiire areng on rattamaratoni osalejate arvu viinud samale tasemele Tartu Maratoniga (aastal 2007 oli osalejaid juba 4681) ja vaatamata maastikuratta sõitude rohkusele Eestis ei ole ükski teine võistlus jõudnud osavõtjate arvult ligilähedalegi. Aasta-aastalt on kasvanud ka lätlaste ja leedukate osalus, sest neil puudub samaväärne võistlus. 

Esimene suurem rajamuudatus Tartu rattamaratoni ajaloos leidis aset 2006. aasta sügisel, mil distantse pikendati 63 km-lt 89-le ja 31 km-lt 40-le. Muudatuse tingis inimeste treenituse, oskuste ja rataste kvaliteedi tõus. 

Rahvusvahelist kõlapinda on üritusele andnud kuulumine alates 2002. aastast E1 kategooria võistlusena UCI rahvusvahelisse kalendrisse. Viimastel aastatel on Tartu rattamaratoni finišis selgunud Eesti meistrid maastikurataste maratonis. 2009. aastal peeti sama võitluse raames ka selle ala Euroopa meistrivõistlused. 

Sarnaselt teiste üritustega on ka Tartu rattamaratoni kavas traditsioonilised laupäevased TILLUsõidu ja MINImaratoni lastevõistlused Tähtvere spordipargis. 2001.–2012. aastal korraldati sealsamas ka atraktiivne tippsportlaste võistlus Tartu maastikurattasprint. 

 Põhidistants 
 AastaDistantsRegistreerusLõpetasNeist naisiVälismaalasiM võitjaRiikAegN võitja (üldkoht)RiikAeg 199863 km8748315411Alges MaasikmetsEST1:56.37,1Riina Toomis (138)EST2:23.07,3 199963 km1732162012139Andrus AugEST1:55.42,3Grete Pedmanson (Treier) (109)EST2:13.55,9 200063 km*219916968Alges MaasikmetsEST1:52.25,7Riina Toomis (132)EST2:05.46,3 200163 km2505224417581Alges MaasikmetsEST1:54.55,1Grete Pedmanson (Treier) (100)EST2:09.47,1 200263 km27282506204123Sigvard KukkEST1:52.13,9Grete Pedmanson (Treier) (50)EST2:03.11,9 200363 km27212525222149Aleksejs SaramotinsLAT1:50.57,0Grete Treier (72)EST1:56.44,0 200463 km29422693229209Caspar AustaEST1:48.13,2Grete Treier (49)EST1:56.40,9 200563 km32052916254283Aleksejs SaramotinsLAT1:49:13.1Grete Treier (62)EST1:55:37.7 200687 km28062491137336Jaan KirsipuuEST2:41:25.4Gunn-Rita Dahle-Flesja (33)NOR2:46:47.4 200787 km28942508172335Jaan KirsipuuEST2:50:56.9Laura Lepasalu (125)EST3:16:49.5 200889 km28982450152378Jaan KirsipuuEST2:42:49Ivanda Eiduka (113)LAT3:03:55 200989 km31482885193486Allan OrasEST2:34:53Gunn-Rita Dahle-Flesja (83) NOR2:51:38 201089 km32502783177419Tanel KangertEST2:50:44Ivanda Eiduka (174)LAT3:35:30 201189 km32562973175423Tanel KangertEST2:30:47Maaris Meier (117)EST2:52:58 201289 km32812999206430Erki PütseppEST2:38:54Lelde Ardava (119) LAT3:04:16 201389 km33813113209462Erki PütseppEST2:32:26Dana Rozlapa (104)LAT2:49:21

 Lühidistants 
 AastaDistantsRegistreerusLõpetasNeist naisiVälismaalasi 199831 km337305760 199931 km7456892688 200033 km*74029114 200133 km8847843158 200231 km101293634220 200331 km105798435023 200431 km1160104938837 200531 km1145102238265 200640 km1556139348866 200740 km1675146052471 200840 km1824157853760 200940 km1944178356386 201040 km20651840606125 201140 km21581952697134 201240 km20961887591107 201340 km21781981637122

 Maastikurattasprint 
 Aasta  Eliit  Harrastajad 20012316 20024415 2003236 200421 200524 200623 200724 200824 2009 201024 201122 201222 2013

 Lastesõidud 
 Aasta  TILLUsõit  MINImaraton 19986365 199999154 2000184215 2001212212 2002306245 2003382330 2004539353 2005462272 2006487287 2007536231 2008785376 20091099522 20101279567 20111647710 20121650633 20131894826

Vaata ka
Klubi Tartu Maraton
Tartu linnamaraton
Tartu maastikumaraton (endine Tartu jooksumaraton)
Tartu maraton
Tartu rattaralli
Tartu rulluisumaraton
Tartu sügisjooks

Kategooria:Eesti jalgrattavõistlused
Kategooria:Tartu üritused
Kategooria:Tartu sport